Δευτέρα 27 Απριλίου 2020 27/4/20

(Θα έλεγε ο πίνακας και τα χαρούμενα κι ανανεωμένα πρόσωπά σας θα φώτιζαν την τάξη…)

Πολλές, πολλές γλυκές καλημέρες!!!Χρόνια πολλά και Χριστός Ανέστη!!!Καλή μας εβδομάδα!

Μετά από 15 μέρες, είμαστε και πάλι μαζί!!!!

Αχ, πόσο πολύ μου λείψατε……..

Ώρα λοιπόν να μπούμε και πάλι στο ρυθμό μας!!

1. Αρχικά, θέλω να γράψετε μία έκθεση με θέμα : «Ένα Πάσχα αλλιώτικο από τα άλλα» και να μου περιγράψετε όλα, όσα κάνατε!!!Πώς περάσατε αυτές τις μέρες και πώς ζήσατε το φετινό Πάσχα! (Αυτό θα κάναμε και στην τάξη…)!!Μην ξεχάσετε να γράψετε σκέψεις και συναισθήματα!!Καλό θα ήταν η τελευταία σας παράγραφος να περιλαμβάνει μια ευχή σας!! Προσοχή στις παραγράφους και στην ορθογραφία!!!Α!!Και σας παρακαλώ πολύ, μη γράψετε κάτι βιαστικό και σύντομο!!!
2. Στη συνέχεια, θα πάτε στο Β.Μ. της Γλώσσας, σελ. 70 και θα κάνετε Ανάγνωση το αντίστοιχο κείμενο. Στη συνέχεια, να κάνετε την άσκηση 1, σελ. 71.
3. Έπειτα θα διαβάσετε στις σελ. 71 και 72 το πλαίσιο που λέει : «Να θυμηθούμε τις εγκλίσεις», για να θυμηθείτε ότι οι εγκλίσεις είναι 3:Α)**η οριστική** (έχουν όλοι οι χρόνοι). Β) **η υποτακτική** (σχηματίζεται με το να και το ας και έχουν ο Ενεστώτας, ο Αόριστος και ο Παρακείμενος).Γ) **η προστακτική** (σχηματίζει μόνο το β΄ ενικό και το β΄ πληθυντικό και έχει μόνο ο Ενεστώτας και ο Αόριστος).
4. Αμέσως μετά, θα κάνετε την άσκ.3, σελ. 73. Τα ρήματα της 1ης στήλης, θα τα ξαναγράψετε στην Υποτακτική Αορίστου (2η στήλη – παρακαλώ διορθώστε τη) και στην Οριστική Ενεστώτα (3η στήλη).
5. Β.Μ. σελ. 73, ασκ.4. Διαβάστε το κείμενο με τίτλο «Τα τενεκεδάκια» και υπογραμμίστε τα ρήματα. Ύστερα γράψτε μόνο τα ρήματα στο β΄ πληθυντικό της προστακτικής Αορίστου.
6. Β.Μ. σελ. 74, πρώτα θα θυμηθείτε τους κανόνες συλλαβισμού και στη συνέχεια θα κάνετε την άσκ. 5.

**Κανόνες συλλαβισμού**

**1. Ένα σύμφωνο ανάμεσα σε δύο φωνήεντα το συλλαβίζουμε με το δεύτερο φωνήεν.**

**Π.χ. πα - τέ - ρας**

**2. Δύο όμοια σύμφωνα -το ένα δίπλα στο άλλο- μέσα στην ίδια λέξη χωρίζονται.**

**Π.χ. άμ-μος, άλ-λος, θά-λασ-σα, ιπ-πό-της**

**3. Τα δίψηφα φωνήεντα (ου, αι, ει, οι, υι), οι δίφθογγοι (αϊ, αη, οϊ, οη), οι καταχρηστικοί**

**δίφθογγοι (-ιά, οιά κλπ.) και οι συνδυασμοί (αυ, ευ) στο συλλαβισμό λογαριάζονται σαν**

**ένα φωνήεν και δε χωρίζονται.**

**Π.χ. εί-μαι, ό-ποια, αη-δό-νι, ευ-γε-νι-κός**

**4. Τα δίψηφα σύμφωνα (μπ, ντ, γκ, τσ, τζ) δε χωρίζονται στο συλλαβισμό.**

**Π.χ.: μπου-μπού-κι, μου-γκρί-ζω, δέ-ντρο, τσα-τσά-ρα.**

**5. Δύο σύμφωνα που βρίσκονται ανάμεσα σε δύο φωνήεντα συλλαβίζονται με το δεύτερο**

**φωνήεν, όταν αρχίζει απ’ αυτά τα σύμφωνα ελληνική λέξη.**

**Π.χ. έ-πλυ-να (πλοίο), ά-φθο-νος (φθόγγος), ά-κρη (κράτος)**

**Διαφορετικά, αν δηλαδή δεν αρχίζει από ελληνική λέξη, τα σύμφωνα χωρίζονται και το**

**πρώτο πάει με το προηγούμενο φωνήεν, ενώ το δεύτερο με αυτό που ακολουθεί.**

**Π.χ.: περ-πα-τώ, έρ-χο-μαι.**

**6. Τρία ή περισσότερα σύμφωνα που βρίσκονται ανάμεσα σε δύο φωνήεντα συλλαβίζονται**

**με το φωνήεν που ακολουθεί, όταν αρχίζει ελληνική λέξη τουλάχιστον από τα δύο πρώτα**

**από αυτά.**

**Π.χ. ά - στρο (στρώμα), ε - χθρός (χθεσινός)**

**Διαφορετικά, αν δηλαδή δεν αρχίζει ελληνική λέξη τουλάχιστον από τα δύο πρώτα σύμφωνα, αυτά χωρίζονται και το πρώτο σύμφωνο πάει με το προηγούμενο φωνήεν, ενώ τα άλλα**

**με το φωνήεν που ακολουθεί. Π.χ.: άν - θρω - πος, όρ - θρος.**

1. Ακολουθούν 2 σύνδεσμοι με ασκήσεις συλλαβισμού!!!

<http://inschool.gr/G5/LANG/SYLLAVISMOS-140413a-2SYMF-PRAC-G5-LANG-MYchooseMonk-1404131017-tzortzisk/index.html>

<http://inschool.gr/G5/LANG/SYLLAVISMOS-140413b-3SYMF-PRAC-G5-LANG-MYchooseMonk-1404131037-tzortzisk/index.html>

1. Σας στέλνω και ένα σύνδεσμο, για να διασκεδάσετε με μία διαφορετική…κρεμάλα!!

<http://www.moira.gr/kremala.php>

1. Για το τέλος, σας έστειλα ένα σύνδεσμο, που περιέχει πολλά παραδοσιακά παιχνίδια. Αφού τα διαβάσετε, θα ήθελα να μου γράψετε μία παράγραφο για το αγαπημένο σας από αυτά. Θα πρέπει να αναφέρετε πότε το παίξατε 1η φορά, ποιος σας το έμαθε, με ποιους το παίζετε, κάθε πότε και γιατί είναι το αγαπημένο σας..

<http://daskalosa.eu/glossa_e/e-glossa/ergasies/%CE%A0%CE%91%CE%A1%CE%91%CE%94%CE%9F%CE%A3%CE%99%CE%91%CE%9A%CE%91%CE%A0%CE%91%CE%99%CE%A7%CE%9D%CE%99%CE%94%CE%99%CE%91.pdf>

ΚΑΛΗ ΔΙΑΣΚΕΔΑΣΗ!!